Nokia 3.1 Plusના લોન્ચિંગના સમયે Nokia 7.1 વિશે જાણકારી આપવામાં આવી હતી. આ સ્માર્ટફોનને આ મહિને ભારતમાં લોન્ચ કરવામાં આવશે. આ સ્માર્ટફોનને પહેલા જ ગ્લોબલ માર્કેટમાં લોન્ચ કરવામાં આવી ચૂક્યો છે. આ સ્માર્ટફોનમાં ઘણા સારા ફીચર્સ છે. આ સ્માર્ટફોનની ડિઝાઈનની વાત કરીએ તો, તેની બોડી ગ્લાસની બનેલી છે, સાથે જ તેમાં આપવામાં આવેલું સિલ્વર એસેન્સ તેને પ્રીમિયમ લુક આપે છે. આ ઉપરાંત ફોનમાં એઝ-ટુ-એઝ ડિસ્પ્લે પણ આપવામાં આવી છે. આ ઉપરાંત, તેમાં કોર્નિંગ ગોરિલા ગ્લાસ 3નું પ્રોટેક્શન પણ આપવામાં આવ્યું છે. ફોનના બેકમાં ડ્યુઅલ આયોનાઈઝ્ડ એલ્યુમિનિયમ 6000 સીરિઝની ફ્રેમ ડાયમંડ કટની સાથે આપવામાં આવી છે. આ ઉપરાંત, ફોનમાં સિલ્વર અને કોપરનું એસેન્સ ફ્રેમની સાથે જ કેમેરા, બટર અને ફિંગરપ્રિન્ટ સેન્સર પણ આપવામાં આવશે.